text: 79-årig cyklist død efter påkørsel af flugtbilist
  27 juni 2019 kl. 19.00
  Den 79-årige mand, som i går blev ramt af en bil, er i dag afgået ved døden efter sine kvæstelser. Politiet leder fortsat efter gerningsmanden.
  Politiet leder fortsat efter en brun eller bronzefarvet bil med åbent lad, hvor sidespejl er beskadiget, efter en mand i går blev ramt på cykel af en bil.
  Den 79-årig mand er i dag afgået ved døden efter sine kvæstelser. De pårørende er underrettet.
  Manden blev i går påkørt af en bil på Hjerting Landevej mellem Varde og Esbjerg. Ulykken skete, da bilisten kørte ud fra en sidevej ved Alslev og ramte cyklisten.
  Efter ulykken fortsatte bilen mod Esbjerg. Der er tale om en brun eller bronzefarvet firhjulstrækker/pickup med åbent lad. Ved ulykken blev bilens højre sidespejl beskadiget.
  Det er endnu uvist, hvilket bilmærke der er tale om, men det kan være en Toyota eller en VW, oplyser politiet.
  Politiet vil fortsat meget gerne høre fra folk på 114.
  SIGNALEMENT AF KØRETØJET:
  En pickup/firehjulstrækker med åbent ladBrun eller bronzefarvetHøjre sidespejl er beskadiget som følge af ulykkenUkendt model, men der kan være tale om en Toyota eller en VWDer var en enkelt person i køretøjet, da ulykken fandt stedBilen kom kørende ad en sidevej nord for Alslev og drejede derefter ud på Hjerting LandevejKøretøjet fortsatte i sydgående retning mod Esbjerg efter ulykken
  
  